ภัตตาคารจีนเก่าแก่ที่เคียงคู่มากับสีลมภัตตาคาร อาหารของสองร้านนี้มีความเหมือนกันในหลายๆเมนูซึ่งผมก็ไม่ทราบประวัติความเป็นมาว่าเค้ามีความเกี่ยวดองอย่างไรกัน อาหารที่ทั้งสองร้านขายจะเป็นเหมือนอาหารที่คนจีนทำอาหารฝรั่งนั่นแหละครับ สมัยก่อนผมจะหนักไปในทางสีลมภัตตาคารมากกว่าซึ่งก็ปัจจุบันเลิกกิจการที่สีลมไปแล้วและไปเปิดใหม่ที่แถวถนนบรมราชชนีบริเวณที่กลับรถใต้สะพานใกล้ๆกับสน.ตลิ่งชัน

อาหารที่ทานบ่อยของฟูมุ่ยกี่ที่ไปกี่ทีก็ต้องสั่งเห็นจะเป็น พอร์คช็อพ ซึ่งเป็นหมูสันนอกชุบแป้งบางๆทอดแล้วมีน้ำเกรวี่กับถั่วลันเตาราดมาบนเนื้อหมูอีกที ทานกับขนมปังเนื้อนุ่มกับเนยบางๆ อร่อยเหาะทีเดียว แต่เป็นที่น่าเสียดายว่าได้ยินมาว่าร้าน ฟูมุ่ยกี่ ได้ปิดกิจการไปอีกร้านนึงแล้วเมื่อเร็วๆมานี้เอง 